/* COM/2010/0519 galīgā redakcija - COD 2008/0246 */ KOMISIJAS ATZINUMS saskaņā ar Līguma par Eiropas Savienības darbību 294. panta 7. punkta c) apakšpunktu par Eiropas Parlamenta ierosināto grozījumu Padomes nostājā attiecībā uz priekšlikumu EIROPAS PARLAMENTA UN PADOMES REGULAI par pasažieru tiesībām, ceļojot pa jūru un iekšzemes ūdensceļiem, un par grozījumiem Regulā (EK) Nr. 2006/2004





[pic] | EIROPAS KOMISIJA | Briselē, 23.9.2010 COM(2010) 519 galīgā redakcija 2008/0246 (COD) KOMISIJAS ATZINUMS saskaņā ar Līguma par Eiropas Savienības darbību 294. panta 7. punkta c) apakšpunktu par Eiropas Parlamenta ierosināto grozījumu Padomes nostājā attiecībā uz priekšlikumu EIROPAS PARLAMENTA UN PADOMES REGULAI par pasažieru tiesībām, ceļojot pa jūru un iekšzemes ūdensceļiem, un par grozījumiem Regulā (EK) Nr. 2006/2004 AR KO GROZA KOMISIJAS PRIEKŠLIKUMU saskaņā ar Līguma par Eiropas Savienības darbību 293. panta 2. punktu 2008/0246 (COD) KOMISIJAS ATZINUMS saskaņā ar Līguma par Eiropas Savienības darbību 294. panta 7. punkta c) apakšpunktu par Eiropas Parlamenta grozījumiem Padomes kopējā nostājā attiecībā uz priekšlikumu EIROPAS PARLAMENTA UN PADOMES REGULAI par pasažieru tiesībām, ceļojot pa jūru un iekšzemes ūdensceļiem, un par grozījumiem Regulā (EK) Nr. 2006/2004 1. VISPāRīGA INFORMāCIJA Datums, kad priekšlikumu nosūtīja Parlamentam un Padomei: 2008. gada 5. decembris Datums, kad Parlaments pirmajā lasījumā sniedzis savu atzinumu: 2009. gada 23. aprīlis Ekonomikas un sociālo lietu komitejas atzinums: 2009. gada 16. jūlijs Padomes nostājas vienbalsīgas pieņemšanas datums: 2010. gada 11. marts Pastāvīgo pārstāvju komitejas vienošanās par kompromisu otrajā lasījumā: 2010. gada 23. jūnijs Datums, kad Parlaments sniedzis atzinumu (otrajā lasījumā): 2010. gada 6. jūlijs 2. Priekšlikuma mērķis Tiesību akta priekšlikums ir noteikt tiesību kopumu pasažieriem, kas izmanto ūdens transportu gan iekšzemes, gan starptautiskajos maršrutos. Šīs tiesības galvenokārt attiecas uz turpmākajiem aspektiem: minimālā informācija, kas pasažieriem jādara zināma pirms brauciena un brauciena laikā, palīdzība un kompensācija pārtraukta brauciena gadījumā, pasākumi, kas īstenojami kavēšanās gadījumā, un īpaša palīdzība personām ar ierobežotām pārvietošanās spējām. Līdzīgi kā tas ir pašreizējos tiesību aktos gaisa un dzelzceļa transporta nozarē, arī šis priekšlikums paredz izveidot neatkarīgas valstu iestādes strīdu izšķiršanai. 3. Komisijas atzinums par Eiropas Parlamenta ierosināto grozījumu Eiropas Parlamenta otrajā lasījumā 2010. gada 6. jūlijā sniegtais atzinums ir tuvinājis Padomes nostāju Komisijas priekšlikumā ietvertajai nostājai par darbības jomas paplašināšanu (izņemot kuģus, kuri pārvadā 12, nevis 36 pasažierus), piemēram, invalīdu un to pasažieru tiesību aizsardzības uzlabošana, kuriem ir ierobežotas pārvietošanās spējas (pieejami ceļošanas veidi, samazinot izņēmumus attiecībā uz tiesībām ceļot, īsāki paziņošanas periodi), kā arī vispār paaugstinot to pasažieru aizsardzību, kuri ceļo pa jūru un iekšzemes ūdensceļiem (kompensāciju robežvērtību samazināšana, palīdzības paplašināšana). Parlamenta nostāja ir kompromiss, kas panākts pēdējā neformālajā trialogā, kas notika 2010. gada 15. jūnijā un kas Padomē tika apspriests un pieņemts 2010. gada 23. jūnijā. 4. Secinājums Ievērojot Līguma par Eiropas Savienības darbību 293. panta 2. punktu, Komisija piekrīt tās priekšlikuma izmaiņām atbilstīgi iepriekš aprakstītajam Padomes un Parlamenta kompromisa tekstam.